ตลาดหุ้นเอเชียปรับลงบ่ายนี้ เหตุวิตกเจรจาหนี้กรีซ
ตลาดหุ้นเอเชียปรับตัวลงต่อเนื่องในการซื้อขายช่วงบ่ายวันนี้ เนื่องจากการเจรจาประเด็นหนี้สินกรีซยังไม่มีความคืบหน้า ขณะที่กำหนดเส้นตายที่กรีซต้องชำระคืนหนี้แก่กองทุนการเงินระหว่างประเทศ (IMF) กำลังใกล้เข้ามา
25 มิ.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวลงต่อเนื่องในการซื้อขายช่วงบ่ายวันนี้ เนื่องจากการเจรจาประเด็นหนี้สินกรีซยังไม่มีความคืบหน้า ขณะที่กำหนดเส้นตายที่กรีซต้องชำระคืนหนี้แก่กองทุนการเงินระหว่างประเทศ (IMF) กำลังใกล้เข้ามา
ดัชนี FBMKLCI ตลาดหุ้นมาเลเซียปิดภาคเช้าที่ 1,724.11 จุด ลดลง 7.57 จุด, -0.44% ดัชนี HSI ตลาดหุ้นฮ่องกงปิดภาคเช้าที่ 27,321.08 จุด ลดลง 83.89 จุด, -0.31%
การประชุมสุดยอดผู้นำสหภาพยุโรป (EU) จะเปิดฉากขึ้นในวันนี้ และจะประชุมเป็นเวลา 2 วัน จนถึงวันที่ 26 มิ.ย. ขณะที่
นายกรัฐมนตรีอเล็กซิส ซิปราสของกรีซ ยังคงเดินหน้าความพยายามอย่างจริงจังในการเจรจากับบรรดาเจ้าหนี้ เพื่อที่จะหาทางออกให้กับประเทศ หลังจากถูกปฏิเสธข้อเสนอล่าสุด